БАТЛАВ. ЗӨВШӨӨРӨВ.

СТАНДАРТ, ХЭМЖИЛ ЗҮЙН “...........................” ХХК-ИЙН ЗАХИРАЛ

ГАЗРЫН ДАРГА ….................................

……………………………… Г.ГАНТӨМӨР

**ХЭМЖИХ ХЭРЭГСЛИЙГ ҮЙЛДВЭРЛЭХ, СУУРИЛУУЛАХ, ЗАСВАРЛАХ,**

**ХУДАЛДАХ ТУСГАЙ ЗӨВШӨӨРЛИЙН ГЭРЭЭ**

20... оны...сарын ….. –ны өдөр Дугаар …… Улаанбаатар хот

“Хэмжлийн нэгдмэл байдлыг хангах тухай” Монгол Улсын хуулийн 10, 101 дүгээр зүйлүүд, Аж ахуйн үйл ажиллагааны тусгай зөвшөөрлийн тухай хуулийн 15.17.1 дүгээр заалт, “..................” ХХК-ийн албан бичгээр ирүүлсэн ................................тоолуур үйлдвэрлэх /угсрах/, худалдах, суурилуулах, засварлах хэмжил зүйн тусгай зөвшөөрлийг олгох/ хугацааг сунгах хүсэлтийг үндэслэн нэг талаас Стандарт, хэмжил зүйн газар /СХЗГ/-ыг ”цаашид: Тусгай зөвшөөрөл олгогч буюу Гүйцэтгэгч”-ийг төлөөлж Хэмжил зүйн хүрээлэнгийн дарга ........................, нөгөө талаас тусгай зөвшөөрөл хүсэгч “Захиалагч” болох “..........................” ХХК-ийг төлөөлж ................................................................. нар дараах гэрээг харилцан тохиролцож байгуулав.

**Нэг. Ерөнхий зүйл**

* 1. “Хэмжлийн нэгдмэл байдлыг хангах тухай” Монгол Улсын хуулийн “10, 101 дүгээр зүйлүүд, “Аж ахуйн үйл ажиллагааны тусгай зөвшөөрлийн тухай” хуулийн 15.17.1 дэх заалтыг хэрэгжүүлэхэд Захиалагчийн .............................. тоолуур үйлдвэрлэх /угсрах/, худалдах, суурилуулах, засварлах хэмжил зүйн тусгай зөвшөөрлийн эрхийг олгох үйл ажиллагааг зохион байгуулах, түүнд хяналт тавих, Захиалагч нь Гүйцэтгэгчээс тодорхойлсон хамрах хүрээнд хэмжил зүйн ажил үйлчилгээ эрхлэн явуулах нөхцлийг бүрдүүлэхэд энэхүү гэрээний зорилго оршино.
  2. Захиалагчийн хэмжих хэрэгслийг худалдах, суурилуулах, засварлах тусгай зөвшөөрлийн эрхийг олгох түүнд хяналт тавих, Захиалагчийн хэмжил зүйн ажил, үйлчилгээ эрхлэх ажлын зохион байгуулалт, Захиалагч, Гүйцэтгэгчийн үүрэг хариуцлага нь MNS 6358:2012 “Хэмжих хэрэгслийг үйлдвэрлэх, суурилуулах, засварлах, худалдах тусгай зөвшөөрлийг хүсэгч, эзэмшигч аж ахуйн нэгж байгууллагад тавих ерөнхий шаардлага” үндэсний стандартын шаардлагад нийцсэн байна.
  3. Хэмжих хэрэгслийг үйлдвэрлэл, суурилуулалт, засвар, худалдаа эрхлэх тусгай зөвшөөрөл олгох, сунгах, хяналт тавихтай холбогдон гарах үйл ажиллагааны зардлыг “Хэмжил зүйн ажил, үйлчилгээний төлбөрийн хэмжээг шинэчлэн батлах тухай” Монгол Улсын Шадар сайдын 2015 оны 117 дугаар тушаалын дагуу Захиалагч тал бүрэн хариуцна.
  4. Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 8 дугаар зүйлийн 8.2 дахь хэсэгт заасны дагуу ашиг сонирхлын зөрчил үүссэн, үүсч болзошгүй тохиолдолд ашиг сонирхолгүй гэдгээ мэдэгднэ.

**Хоёр. Гүйцэтгэгчийн эрх, үүрэг**

* 1. Захиалагчийн хэмжих хэрэгслийн үйлдвэрлэл, суурилуулалт, засвар, худалдаа эрхлэх тусгай зөвшөөрлийн эрх авах, эрхээ сунгуулах хүсэлт бүхий өргөдөл, холбогдох баримт бичиг материал, энэхүү гэрээний баталсан хувийг Гүйцэтгэгч хүлээн авч, Хэмжлийн нэгдмэл байдлыг хангах тухай хууль болон Аж ахуйн үйл ажиллагааны тусгай зөвшөөрлийн тухай хуулиудын дагуу тусгай зөвшөөрөл эрхлэх аж ахуйн нэгж, байгууллагын удирдлага, бүтэц зохион байгуулалт, боловсон хүчин, норматив техникийн баримт бичиг, үзүүлэх үйлчилгээ, эталон хэмжих хэрэгсэл болон тоног төхөөрөмж, ажлын байр зэрэг техникийн нөхцөл, шаардлагуудыг тусгасан бүрэн баримт бичгүүдийг Гүйцэтгэгчид хүргүүлсний дараа шаардлага хангаж байгаа эсэхийг ажлын хэсэг томилж тухайн аж ахуйн нэгж, байгууллага дээр нь очин шалгаж, үнэлгээ хийнэ.
  2. Ажлын хэсэг үнэлгээний урьдчилсан дүгнэлтийг Захиалагч байгууллагын удирдлагад танилцуулан, шаардлагатай бол засаж, залруулах хугацаатай үүрэг даалгавар өгнө.
  3. Ажлын хэсгийн дүгнэлтийг Стандарт, хэмжил зүйн газрын дарга, Хэмжил зүйн бодлого, эталоны газрын даргад танилцуулж шаардлага хангасан тохиолдолд тусгай зөвшөөрлийн эрх бүхий гэрчилгээ олгох ба харин шаардлага хангаагүй тохиолдолд тусгай зөвшөөрөл олгохоос татгалзсан мэдэгдлийг албан бичгээр өгнө.
  4. Гүйцэтгэгч нь үйлдвэрлэх, суурилуулах, засварлах, худалдах хэмжих хэрэгслийн анхдагч болон ээлжит баталгаажуулалтыг жил жилийн байгуулсан гэрээ, график төлөвлөгөөний дагуу гүйцэтгэнэ.
  5. Захиалагчийн хэмжил зүйн ажил, үйлчилгээний тусгай зөвшөөрөл эрхлэлтийн байдалд Гүйцэтгэгч жил тутам хэмжил зүйн хяналт, шалгалт хийх ба гарсан зөрчлийг арилгуулж хамтран ажиллана.

**Гурав. Захиалагчийн эрх, үүрэг**

* 1. Захиалагч нь зөвхөн СХЗГ-ын даргын шийдвэр, гэрчилгээ /тушаалын хавсралт/-нд зааж тодорхойлсон тусгай зөвшөөрлийн хамрах хүрээнд хэмжил зүйн ажил, үйлчилгээ явуулна.
  2. Загварын туршилтад тэнцсэн, Монгол Улсад ашиглахыг зөвшөөрсөн загварын, улсын баталгаажуулалтад хамрагдсан ......................... тоолуур худалдана, засварлана, суурилуулна. Засварласны дараа улсын баталгаажуулалтад хамруулна. Сэлбэг хэрэгслээр хангаж ажиллана.
  3. Хэмжлийн нэгдмэл байдлыг хангах тухай хуулийн 8 дугаар зүйлд заасны дагуу загварын туршилт хийгдээгүй, улсын бүртгэлд бүртгүүлээгүй хэмжих хэрэгслийг загварын туршилтад урьдчилан хамруулж улсын бүртгэлд бүртгүүлсэн байна.
  4. Хэмжил зүйн ажил, үйлчилгээний тусгай зөвшөөрлийн хүрээнд худалдсан хэмжих хэрэгслийн дэлгэрэнгүй бүртгэл, ажлын тайланг хагас жил тутам Гүйцэтгэгчид албан бичгээр ирүүлнэ.
  5. Өргөдөл, материалд заасан аль нэг нөхцөл /бүтэц, зохион байгуулалт, компанийн нэр, хаяг, өрөө байр, боловсон хүчин, тусгай зөвшөөрлийн хамрах хүрээ, гэх мэт/ өөрчлөгдөх тохиолдолд Гүйцэтгэгчид албан бичгээр заавал мэдэгдэнэ.
  6. Мэргэжлийн боловсон хүчнээ 2 жил тутам хэмжил зүйн сургалтад хамруулна.
  7. Аж ахуйн үйл ажиллагааны тусгай зөвшөөрлийн тухай хуулийн 10 дугаар зүйлд заасны дагуу Гүйцэтгэгчийн холбогдох ажилтан хяналт шалгалтаар ажиллах үед шаардлагатай ажлын нөхцлийг бүрдүүлэн ажиллана.
  8. Захиалагч нь тусгай зөвшөөрлийн гэрчилгээний хугацаа дуусахаас нэг сарын өмнө Стандартчилал, хэмжил зүйн газарт сунгуулах хүсэлтээ албан бичгээр ирүүлнэ.
  9. Тусгай зөвшөөрлийн гэрчилгээний хүчинтэй хугацаа дууссан өдрөөс эхлэн хэмжил зүйн ажил, үйлчилгээг явуулах эрхийг хүчингүйд тооцно.
  10. Тусгай зөвшөөрлийг эрхлэхээс татгалзвал, хүсэлтээ гэрчилгээний хамт Стандарт, хэмжил зүйн газарт ирүүлнэ.
  11. Захиалагч нь хэмжих хэрэгслийг худалдах ажил эрхлэх хэмжил тусгай зөвшөөрлийн тэмдэгтийн хураамжын төлбөр ....................... /.....үсгээр/ төгрөгийг /нэхэмжлэлийн дагуу/ гэрээний дагуу БЗД Татварын хэлтэс: РД 9105549 Улаанбаатар хотын банк 2609030269 дансанд урьдчилан шилжүүлсэн байна.

**Дөрөв. Бусад зүйл**

* 1. Энэхүү гэрээ нь талууд гарын үсэг зурж, СХЗГ-ын даргын тушаалаар тусгай зөвшөөрөл олгосон өдрөөс эхлэн хэмжих хэрэгслийг үйлдвэрлэх /угсрах/, худалдах, суурилуулах, засварлах ажил хэмжил зүйн тусгай зөвшөөрлийн үйлчлэх хугацаанд мөрдөгдөнө.
  2. Гэрээг хоёр хувь үйлдэж, нэг хувийг Гүйцэтгэгч, нөгөө хувийг Захиалагч тал хадгалан үйл ажиллагаандаа мөрдөнө.
  3. Тусгай зөвшөөрөлтэй холбогдон үүссэн маргаантай асуудлыг зөвшөөрөл олгосон дээд шатны байгууллагад тавьж шийдвэрлэнэ. Хэрэв талууд зөвшилцөлд хүрч чадахгүй бол асуудлыг холбогдох хууль,тогтоомжийн дагуу шийдвэрлүүлнэ.
  4. Захиалагч нь ажлын хэсгийн өгсөн үүрэг даалгавар, энэхүү тусгай зөвшөөрлийн гэрээнд заасан үүргээ биелүүлээгүй буюу ноцтой зөрчсөн бол Аж ахуйн үйл ажиллагааны тусгай зөвшөөрлийн тухай хуулийн 14 дүгээр зүйлийг үндэслэн тусгай зөвшөөрлийг нь түдгэлзүүлэх буюу хүчингүй болгоно.
  5. Тусгай зөвшөөрлийг түдгэлзүүлэх, хүчингүй болгох асуудлыг “Хэмжлийн нэгдмэл байдлыг хангах тухай хууль”, “Аж ахуйн үйл ажиллагааны тусгай зөвшөөрлийн тухай” Монгол Улсын хууль болон холбогдох дүрэм, журмын дагуу шийдвэрлэнэ.

|  |  |  |
| --- | --- | --- |
| Гүйцэтгэгч байгууллагыг төлөөлж: |  | Захиалагч байгууллагыг төлөөлж: |
| Хэмжил зүйн хүрээлэнгийн дарга |  | Менежер |
|  |  |  |
| Хянасан: Ерөнхий нягтлан бодогч |  | Хянасан: нябо |
|  |  |  |
| Тамгын газрын ахлах мэргэжилтэн |  | Гэрээ, эрх зүйн асуудал хариуцсан мэргэжилтэн |
|  |  |  |
| Хаяг: Энхтайвны өргөн чөлөө-46А  Улаанбаатар13343  Регистрийн дугаар: 9096035  Телефон утас: 51 263 792  Имайл хаяг: masm@mongol.net |  | Хаяг:    Данс:  Регистрийн дугаар:  ­  Телефон утас:  И майл хаяг: |